Diari Oficial de la Generalitat Valenciana


Sumari del DOGV 6529, del 26-05-2011 (2011/5892)

RESOLUCIÓ de 13 d'abril de 2011, del Servici Territorial d'Energia d'Alacant, per la qual s'atorga a Iberdrola Distribución Eléctrica, SAU, l'autorització administrativa, l'aprovació del projecte d'execució i el reconeixement, en concret, d'utilitat pública del projecte denominat: reforma de línia aèria 20 kV Callosa, entre els suports núm. 863141 i el núm. 863043, en el terme municipal de Callosa d'En Sarrià. Expedient número ATLIRE/2009/41/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6529

Data del DOGV
:   26-05-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/5892


Data del document
:   13-04-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 13 d'abril de 2011, del Servici Territorial d'Energia d'Alacant, per la qual s'atorga a Iberdrola Distribución Eléctrica, SAU, l'autorització administrativa, l'aprovació del projecte d'execució i el reconeixement, en concret, d'utilitat pública del projecte denominat: reforma de línia aèria 20 kV Callosa, entre els suports núm. 863141 i el núm. 863043, en el terme municipal de Callosa d'En Sarrià. Expedient número ATLIRE/2009/41/03. [2011/5892]  
  
Per resolució d'este Servici Territorial d'Energia, de 16 de juny de 2010, es va sotmetre a informació pública conjunta la sol·licitud d'autorització administrativa, l'aprovació del projecte d'execució, el reconeixement, en concret, d'utilitat pública i la relació concreta i individualitzada de béns i drets afectats per la referida línia elèctrica, després de la petició prèvia a l'empara del que establix l'article 5 del Reglament d'Expropiació Forçosa, per part de l'entitat beneficiària, Iberdrola Distribución Eléctrica, SA, i els anuncis es publiquen en el Diari Oficial de la Comunitat Valenciana, el 26 de juliol de 2010, en el Butlletí Oficial de la Província d'Alacant, el 19 de juliol de 2010 i en el diari Información, el 29 de setembre de 2010, així com en el tauler d'anuncis de l'Ajuntament de Callosa d'En Sarrià.  
  
Durant el període d'informació pública, s'han remés les separates del projecte a l'Ajuntament de Callosa d'En Sarrià i Telefónica.   
Es va presentar la següent al·legació per José Savall Ronda, titular de la finca número 15 del projecte de referència, que en síntesi manifesta el següent:  
Que el present projecte consistix en el desdoblament de la línia existent i segons el mencionat projecte, se substituiran dos suports antics per dos nous suports (els suports 3 i 4 del nou projecte). Ara bé, en la parcel·la hi ha quatre suports més, a més dels que arreplega el projecte. Per tant, en l'actualitat, en la parcel·la hi ha un total de sis suports tots estos pertanyents a la mateixa línia objecte del present projecte. Un dels sis suports ja ni tan sols oferix subministrament, ja que el cablejat d'este està tallat.   
Per tot el que s'ha exposat anteriorment, sol·licita el següent:  
Procedir en ocasió de l'execució del present projecte, a la retirada dels quatre suports existents en la parcel·la afectada pel present projecte, que ja no són necessaris ni servixen a cap fi d'utilitat pública, així com el suport referenciat per esta part amb el núm. 7 en el pla que s'aporta com a document núm. 9, i que s'acorde la reversió dels terrenys expropiats en el seu dia al manifestant per a la instal·lació dels suports antics, amb eliminació, així mateix, de les servituds en el seu dia instaurades sobre els suports l'eliminació dels quals se sol·licita.  
Informe sobre la viabilitat tècnica de realitzar una variació del traçat de la línia elèctrica, de manera que els dos nous suports que s'hi haurien d'instal·lar discórreguen pels límits de la propietat i no pel centre d'esta. I una vegada constatada l'esmentada viabilitat tècnica, es procedisca a la rectificació del traçat de la línia pels límits del terreny.  
  
A l'efecte d'acreditar l'existència de 6 suports en el terreny del manifestant, així com el seté suport de la parcel·la limítrofa, la seua localització i la seua falta de funcionament, així com per a emetre un informe sobre la viabilitat tècnica de la modificació del traçat de la línia, que s'acorde la pràctica de la prova consistent en el reconeixement físic de la parcel·la per part del tècnic competent que constate els mencionats efectes i emeta l'informe sol·licitat.   
Traslladada l'esmentada al·legació a la beneficiària, està va manifestar el següent:  
1. Respecte als aclariments que se sol·liciten en l'escrit sobre els suports que afecten la finca referida, s'ha d'indicar que tal com s'arreplega en el projecte presentat i en la documentació tècnica adjunta a este, se substituïxen dos dels suports de l'actual línia (lògicament la substitució suposa l'eliminació de l'existent en el moment actual i la instal·lació del nou), i comporta l'execució del projecte, l'eliminació d'un dels actualment existents i es mantenen la resta, com a conseqüència de la necessitat tècnica de sustentar derivacions de la present línia cap a altres subministraments.  
2. Respecte a la segona sol·licitud que efectua (variació de traçat) s'ha d'indicar el següent:  
La línia l'autorització de la qual se sol·licita ha sigut projectada pel tècnic competent a l'efecte amb escrupolós respecte a la totalitat de la reglamentació i normativa vigent en la matèria, per raó d'utilitat pública, i sense perjuí del dret indemnitzatori que el potencial procediment expropiatori poguera procedir a favor del titular afectat com a conseqüència de les afeccions que se li imposen.  
En el traçat aeri del projecte s'ha procurat respectar el traçat de la línia ja existent sobre la qual ja existix actualment una servitud a fi de no imposar noves afeccions (més allà de les tècnicament imprescindibles com a conseqüència de l'actual legislació), i no afectar finques diferents de les ja inicialment afectades.  
A més de l'anterior, la sol·licitud de la variació de traçat sol·licitada vulneraria el contingut de l'article 161 del Reial Decret 1955/2000, ja que supera la modificació proposada en més del 10% de costos sobre els inicialment previstos i provoca molt probablement, a més, noves afeccions a propietaris diferents dels inicialment afectats o variant les inicialment projectades sobre altres finques.  
Per tant, davant dels motius exposats no es pot accedir a la variació sol·licitada.  
Vist que el projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Atés que han sigut efectuats els tràmits establits en el Decret 88/2005, del Consell de la Generalitat, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i que el projecte té una definició i una concreció de les característiques tècniques i de traçat que garantixen la màxima seguretat i la millor funcionalitat de la línia elèctrica i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estos, este Servici Territorial ha resolt:   
  
Primer  
Atorgar a Iberdrola Distribución Eléctrica, SAU, l'autorització administrativa de la instal·lació elèctrica que s'indica:  
Lloc on s'establirà la instal·lació: terme municipal de Callosa d'En Sarrià.  
Número d'expedient: ATLIRE/2009/41/03.  
Característiques principals:  
Tensió: 20 kV.  
Longitud total: 1.048 m.  
Conductors: alumini-acer galvanitzat 100-A1/S1A de 116,7 mm² de secció.  
Traçat: la reforma comença en el suport núm. 863141 (núm. 1 segons el perfil projectat) que se substituïx per un suport tipus gelosia amb creuetes en disposició de doble circuit. Des d'este suport fins al núm. 863139 (núm. 2 segons el perfil projectat) la nova línia discorre sobre el mateix traçat actual durant un va de longitud de 210 m. El suport núm. 863139 serà substituït per un suport de tipus gelosia amb configuració de doble circuit. En este tram s'elimina un suport intermedi.  
Des de l'actual suport núm. 863139 (núm. 2 segons perfil projectat) fins a l'actual suport núm. 863129 (núm. 4 segons perfil projectat) la nova línia diferix del traçat de la línia existent amb l'objecte d'aconseguir una menor afecció als terrenys que sobrevola. Este tram és d'una longitud de 398 m i se sobrevola en dos vans. El suport núm. 863133 (núm. 3 segons perfil projectat) se substituïx per un tipus gelosia amb creuetes amb disposició de doble circuit i el mateix ocorre amb l'actual núm. 863129. Es desmuntarà el traçat existent una vegada realitzada la reforma.  
Des del suport núm. 833129 (núm. 4 segons perfil projectat) fins al suport núm. 863043 núm. 8 segons perfil projectat) la línia elèctrica reformada manté el mateix traçat que l'existent durant una longitud en planta de 340 m. En este tram se substituïxen dos suports existents i se n'eliminen tres més.  
Pressupost: 55.962,90 euros.  
La present autorització en cap cas es concedirà amb drets exclusius d'ús i s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que establix l'article 40 de la Llei 54/1997, de 27 de novembre, del Sector Elèctric.   
  
La present autorització s'atorga sense perjuí de tercers i es deixen fora de perill els drets particulars.  
  
Segon  
Aprovar el projecte d'execució de la instal·lació elèctrica i s'establixen, en qualsevol cas, les prescripcions següents:  
1. En qualsevol moment s'haurà de complir tot el que s'establix en el Reial Decret 1955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.  
2. El termini per a l'execució de les obres serà de sis mesos a partir de la data de l'ocupació real de les finques afectades.  
3. Les instal·lacions que s'autoritzen per la present resolució s'hauran de realitzar d'acord amb el projecte i la resta de documentació tècnica presentada amb les variacions que si és el cas se sol·liciten i s'autoritzen.  
4. Els encreuaments especials i altres afeccions de béns de domini públic es realitzaran de conformitat amb les condicions imposats pels organismes competents en cada cas.  
5. Iberdrola Distribución Eléctrica, SAU, donarà compte de l'acabament de les instal·lacions a este Servici Territorial per al seu reconeixement definitiu i alçament de l'acta de posada en servici de les instal·lacions, sense estos requisit no podran entrar en funcionament.  
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.  
  
Tercer  
Declarar en concret la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4a planta, 46631 València) en el termini d'un mes, comptador des de l'endemà de la notificació de la present, de conformitat amb el que establixen els articles 114 i 115 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Alacant, 13 d'abril de 2011.- El cap del Servici Territorial d'Energia: Miguel García Mengual.  
  
Relació de béns i drets afectats pel projecte de reforma de línia aèria doble circuit, 20 KV Callosa, entre els suport núm. 863141 i suport núm. 863043, en el terme municipal de Callosa d'En Sarrià (Alacant).  
  
  
  
  
\* \* \* \* \*  
  
  
